62020CO0264_INF
Unionin tuomioistuimen määräys (yhdeksäs jaosto) 14.1.2021 – Airhelp
(asia C-264/20)
Ennakkoratkaisupyyntö – Unionin tuomioistuimen työjärjestyksen 99 artikla – Lentoliikenne – Asetus (EY) N:o 261/2004 – 5 artiklan 3 kohta – Oikeus korvaukseen lentojen peruuttamisen tai pitkäaikaisen viivästymisen johdosta – Poikkeuksellisten olosuhteiden käsite – Odottamattomat lentoturvallisuuteen vaikuttavat puutteet – Törmäys vieraaseen esineeseen – Lentokoneen vaurioituminen, joka aiheutuu toisen lentokoneen liikkumisesta – Käsite ”kohtuudella edellytettävät toimenpiteet” poikkeuksellisen olosuhteen tai tällaisen olosuhteen seurausten ehkäisemiseksi – Uudelleenreititys
1.
Liikenne – Lentoliikenne – Asetus N:o 261/2004 – Matkustajille annettava korvaus ja apu – Lennon peruuttaminen tai pitkäaikainen viivästyminen – Vapautus korvausvelvollisuudesta – Edellytys – Poikkeukselliset olosuhteet – Käsite – Lentokoneen vaurioituminen, joka aiheutuu toisen lentokoneen liikkumisesta – Kuuluminen käsitteen alaan
(Euroopan parlamentin ja neuvoston asetuksen N:o 261/2004 johdanto-osan 14 ja 15 perustelukappale sekä 5 artiklan 3 kohta ja 7 artikla)
(ks. 19-26 kohta ja tuomiolauselman 1 kohta)
2.
Liikenne – Lentoliikenne – Asetus N:o 261/2004 – Matkustajille annettava korvaus ja apu – Lennon peruuttaminen tai pitkäaikainen viivästyminen – Vapautus korvausvelvollisuudesta – Edellytys – Poikkeukselliset olosuhteet – Lentoliikenteen harjoittajalta lennon peruuttamisen tai pitkäaikaisen viivästymisen välttämiseksi kohtuudella edellytettävät toimenpiteet – Matkustajan uudelleenreitittäminen – Edellytykset – Asian arvioimisen kuuluminen kansalliselle tuomioistuimelle
(Euroopan parlamentin ja neuvoston asetuksen N:o 261/2004 johdanto-osan 1 ja 12-15 perustelukappale sekä 5 artiklan 1 ja 3 kohta ja 7 artikla)
(ks. 28-33 kohta ja tuomiolauselman 2 kohta)
Ratkaisu
1)
Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annetun Euroopan parlamentin ja neuvoston asetuksen (EY) N:o 261/2004 5 artiklan 3 kohtaa on tulkittava siten, että tässä säännöksessä tarkoitetun poikkeuksellisen olosuhteen käsitteen alaan kuuluu pysäköitynä olleen lentokoneen korkeusperäsimen ja toisen lentoyhtiön lentokoneen siipiulokkeen yhteentörmäys, joka aiheutui viimeksi mainitun lentokoneen liikkumisesta.
2)
Asetuksen N:o 261/2004 5 artiklan 1 kohdan c alakohtaa on tulkittava siten, että tilanteessa, jossa alun perin suunniteltu lento peruutetaan poikkeuksellisen olosuhteen vuoksi, se, että lentoliikenteen harjoittaja uudelleenreitittää matkustajan lennolle, jolla matkustaja saapuu lopulliseen määräpaikkaansa alun perin suunniteltua saapumispäivää seuraavana päivänä, on kohtuudella edellytettävä toimenpide, joka vapauttaa tämän yrityksen sillä asetuksen 5 artiklan 1 kohdan c alakohdan ja 7 artiklan 1 kohdan mukaan olevasta korvausvelvollisuudesta, jollei sitten ollut niin, että olisi ollut muu mahdollisuus uudelleenreitittämiseen sen itsensä tai minkä tahansa muun lentoliikenteen harjoittajan suorittamalle suoralle tai jatkolennon sisältävälle lennolle, joka olisi saapunut määränpäähän vähemmän viivästyneenä kuin kyseessä olevan lentoliikenteen harjoittajan seuraava lento, paitsi jos kyseinen lentoliikenteen harjoittaja osoittaa, että tällainen uudelleenreitittäminen olisi ollut sille kestämätön uhraus sen yrityksellä asianomaisena ajankohtana olevaan kapasiteettiin nähden, mikä ennakkoratkaisua pyytäneen tuomioistuimen on arvioitava.